Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 23.04.2020

**Αρ. Πρωτ.: 557**

ΠΡΟΣ: κα Νίκη Κεραμέως, Υπουργό Παιδείας και Θρησκευμάτων

**ΚΟΙΝ: «Πίνακας Αποδεκτών»**

ΘΕΜΑ: «Λήψη ειδικών μέτρων προστασίας για εκπαιδευτικούς, Ε.Ε.Π., Ε.Β.Π. με αναπηρία ή χρόνια πάθηση, μαθητές και φοιτητές με αναπηρία ή χρόνια πάθηση από τον κορονοϊό covid-19**»**

**Κυρία Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) όπως γνωρίζετε, αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και χρονίων παθήσεων και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας και χρονίων παθήσεων.

Με το παρόν έγγραφό της και με αφορμή τις καθημερινές ανακοινώσεις της κυβέρνησης για την επιστροφή στην κανονικότητα και την άρση των πετυχημένων μέτρων που έχουν ληφθεί για τον κορονοϊό covid-19, μεταξύ των οποίων και το σταδιακό άνοιγμα των σχολείων, θα ήθελε να επιστήσει την προσοχή σας στα μέτρα που πρέπει να ληφθούν για την προστασία των εκπαιδευτικών, των μαθητών και των φοιτητών με αναπηρία και χρόνιες παθήσεις και των οικογενειών τους.

Οι εκπαιδευτικοί με αναπηρία ή χρόνια πάθηση, οι εκπαιδευτικοί που προστατεύουν άτομο με αναπηρία ή χρόνια πάθηση, αλλά και οι μαθητές και οι φοιτητές με αναπηρία ή χρόνια πάθηση, θα έρθουν αντιμέτωποι με σωρεία προβλημάτων, σε περίπτωση που επιστρέψουν κανονικά στις αίθουσες των σχολείων, αν δεν διασφαλιστεί η προστασία τους από την εξάπλωση του κορονοϊού και τις επιπλοκές της νόσου, λόγω των σοβαρών προβλημάτων υγείας που ήδη αντιμετωπίζουν.

Ως εκ τούτου ζητάμε κατά το άνοιγμα των εκπαιδευτικών δομών όλων των βαθμίδων, να ληφθούν ειδικά μέτρα προστασίας για όλες αυτές τις κατηγορίες πολιτών, εκπαιδευτικούς, Ε.Ε.Π., Ε.Β.Π. με αναπηρία ή χρόνια πάθηση, εκπαιδευτικούς που προστατεύουν άτομο με αναπηρία ή χρόνια πάθηση, μαθητές και φοιτητές με αναπηρία ή χρόνια πάθηση, ώστε να διασφαλιστεί η υγεία όλων μας από τον κορονοϊό covid-19 και να μην κινδυνεύσει κανένας.

Επίσης ζητάμε τα ίδια ειδικά μέτρα προστασίας να ληφθούν και κατά τη διαδικασία των πανελληνίων εξετάσεων, τόσο για τους μαθητές με αναπηρία ή χρόνια πάθηση, όσο για τους εκπαιδευτικούς με αναπηρία ή χρόνια πάθηση.

Αναμένοντας τις ενέργειές σας,

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Ι. Λυμβαίος**

**Πίνακας Αποδεκτών:**

- Γραφείο Πρωθυπουργού της χώρας

- Γραφείο Υπουργού Επικρατείας, κ. Γ. Γεραπετρίτη

- Γραφείο Υφυπουργού παρά τω Πρωθυπουργώ, κ. Άκη Σκέρτσου

- Γραφείο Υφυπουργού Παιδείας και Θρησκευμάτων, κ. Σ. Ζαχαράκη

- Γραφείο Υφυπουργού Παιδείας και Θρησκευμάτων, κ. Β. Διγαλάκη

- Γραφείο Γ. Γ. Α/βάθμιας και Β/βάθμιας Εκπαίδευσης και Ειδικής Αγωγής, κ. Α. Γκίκα

- Γραφείο Γ.Γ. Επαγγελματικής Εκπαίδευσης Κατάρτισης και Δια Βίου Μάθησης,

 κ. Γ. Βούτσινου

- Γραφείο Γ.Γ. Ανώτατης Εκπαίδευσης, κ. Απ. Δημητρόπουλου

- Οργανώσεις Μέλη ΕΣΑμεΑ

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |